સેનફ્રાંસિસ્કો- માઈક્રો બ્લોગિંગ સાઈટ ટ્વીટરે તેના 33 કરોડ યૂઝર્સને પાસવર્ડ બદલવા જણાવ્યું છે. માઈક્રો બ્લોગિંગ સાઈટે ગતરોજ ટ્વીટ કરીને જણાવ્યું કે, તેના ઈન્ટરનલ લોગમાં એક બગ જોવા મળ્યું છે. જોકે આ બગને ઠીક કરી દેવામાં આવ્યું છે. વધુમાં ટ્વીટર દ્વારા નિવેદન જારી કરીને જણાવવામાં આવ્યું છે કે, બગને કારણે યૂઝર્સના ડેટાને કોઈ અસર થઈ નથી. અને બગથી કોઈપણ પ્રકારની સુરક્ષા પ્રભાવિત થઈ નથી. બગને ઠીક કરી દેવામાં આવ્યા બાદ પણ કંપનીએ સાવધાની દાખવતા પોતાના યૂઝર્સને પાસવર્ડ બદલવા માટે તાકીદ કરી છે. કંપનીએ કહ્યું છે કે, આવા પ્રકારના બગ સાથે જોડાયેલી સમસ્યા ફરીથી થાય નહીં તેના માટે યોજના તૈયાર કરવામાં આવી રહી છે.